open-index/open-wikipedia-markdown huggingface dataset:
Harriet Nordlund

**Gerd ''Harriet'' Linnéa Nordlund** (20. syyskuuta 1954 Nautijaur, Jokimukka, Ruotsi – 19. huhtikuuta 2023 Ekerö, Tukholma, Ruotsi) oli luulajansaamelainen näyttelijä, käsikirjoittaja ja kirjailija. Nordlund oli myös yksi Dálvadis-teatterin perustajista, kun teatteri perustettiin vuonna 1971. Sen lisäksi hän toimi Beaivváš Sámi Našunálateáhterin teatterijohtajana vuosina 2003–2006.

## Elämäkerta
Gerd Harriet Linnéa Nordlund syntyi 20. syyskuuta 1954 Nautijaurissa, Jokimukassa, Ruotsissa. Hänen vanhemmat olivat porosaamelaisia. Hän oli vain 7-vuotias, kun hänet lähetettiin asuntolakouluun Pohjois-Ruotsiin.

Nordlund alkoi kirjoittaa jo nuorena. Esimerkiksi hänen 15-vuotiaana kirjoittama dialogi *Samtal med dig* esitettiin Ruotsissa Sveriges Radio TV1:n televisiokanavalla vuonna 1969. 17-vuotiaana Nordlund muutti Tukholmaan opiskelemaan teatteritaidetta. Siellä hän kävi Valtion näyttämökoulua () vuosina 1973–1976.

1980-luvusta lähtien Harriet Nordlundin puoliso oli ruotsalainen näyttelijä Gustav Levin (s. 1952). Heille syntyi kaksi tytärtä: ensimmäinen vuonna 1982 ja toinen vuonna 1985.

## Ura
Nordlund työskenteli näyttelijänä monessa teatterissa, kuten Orionteaternissa, Turteaternissa, Uppsalan kaupunginteatterissa, Gottsunda Teaternissa, Norrbottensteaternissa, Tukholman kaupunginteatterissa, Dálvadis-teatterissa ja Beaivváš Sámi Našunálateáhterissa. Myöhemmin Nordlund työskenteli Gävlen kansanteatterissa. Keväällä 2009 hän aloitti työtä Jokimukan kulttuuri- ja vapaa-aikapäällikkönä.

Nordlund sovitti ainakin 14 näytelmää ja kirjoitti itse seitsemän. Vuosina 1971–1985 hän työskenteli Dálvadisteatterin taiteellisena johtajana ja vuosina 2003–2006 Beaivváš Sámi Našunálateáhterin teatterijohtajana. Näiden lisäksi Nordlund toimii myös juontajana elokuussa 1990 Ruotsin Sveriges Radio P1 *Sommar-*radio-ohjelmassa.

## Palkintoja ja tunnustuksia
Vuonna 2009 Nordlund voitti Biret Elle -muistopalkinnon rajojen ylittävästä työstään, joka edisti saamelaiskulttuuria. Vuonna 2016 hän voitti samoista syistä sekä Såhkie-kunnianpalkinnon että Ubmejen Biejvieh -kunnianpalkinnon.

Vuonna 2017 Nordlund ja toinen saamelainen kirjailija, Ann-Helen Laestadius, olivat ehdolla Norrland-palkinnon saajiksi lasten- ja nuortenkirjallisuuden kategoriassa yhdessä Madeleine Bäckin, John Holmvallin ja Mirja Ungen kanssa. Palkinnon voitti Ann-Helen Laestadius kirjastaan *Tio över ett*.

## Filmografia (valikoitu)

### TV-sarjat tai -elokuvat

* 1975 – *Långtradarchaufförens berättelser*
* 1982 – *Profeten i Pajala*
* 1997 – *Hästen och tranan*

### Elokuvat

* 1991 – *Önskas*
* 1997 – *Larmar och gör sig till*

## Bibliografia

* 2016 –  *Årddå: vid trädgränsen*
* 2019 –  *Trumbäraren*
* 2019 –  *Samernas skapelseberättelse*
* 2021 –  *Kvinnan och barnet*
* 2022 –  *Dikter från trädgränsen*

## Lähteet
Martha Randall

**	Martha Irene Randall** (s. 12. kesäkuuta 1948 Chicago) on yhdysvaltalainen kilpauimari, joka saavutti olympiapronssia sekauinnissa vuonna 1964.

Randall saavutti Tokion olympialaisissa 1964 pronssia 400 metrin sekauinnissa ajalla 5.24,2 edellään maannaisensa Donna De Varona ja Sharon Finneran. Randall voitti universiadeissa 1967 kultaa 100 metrin perhosuinnissa ja vapaa- ja sekauintiviesteissä sekä saavutti pronssia 100 metrin selkäuinnissa.

Randall ui 400 metrin vapaauinnissa vuonna 1965 maailmanennätykset 4.39,2 ja 4.38,0. Hän menetti ennätykset maannaiselleen Pamela Kruselle kesäkuussa 1967.

## Lähteet
Zenia Stampe

**Zenia Stampe Lyngbo** (s. 30. maaliskuuta 1979 Roskilde) on tanskalainen poliitikko Radikaali Venstre -puolueesta. Hän on toiminut vuodesta 2011 Tanskan parlamentin eli kansankäräjien jäsenenä.

Stampe valittiin kansankäräjille ensimmäisen kerran syyskuun 2011 vaaleissa Sjællandin vaalipiiristä. Hänet on valittu jatkokaudelle vuosien 2015, 2019 ja 2022 vaaleissa. Hän on toiminut kansankäräjillä muun muassa kulttuurivaliokunnan varapuheenjohtajana vuodesta 2023. 

Stampe opiskeli politiikan tutkimusta Kööpenhaminan yliopistossa ja suoritti maisterintutkinnon vuonna 2009. Ennen valintaansa kansankäräjille hän työskenteli vuosina 2010–2011 Tanskan elinkeino- ja rakennushallituksen (Erhvervs- og Byggestyrelsen) virkailijana ja vuosina 2009–2010 Kööpenhaminan kunnan terveys- ja hoitohallinnon (Sundheds- og Omsorgsforvaltning) konsulttina.

Vuosina 2008–2011 Stampe toimi puolueensa varapuheenjohtajana ja vuosina 2003–2006 puolueen nuorisojärjestön Radikal Ungdomin puheenjohtajana. Hän lähti mukaan nuorisojärjestön toimintaan vuonna 1998. 
 
Zenia Stampe on naimisissa teatteriohjaaja Martin Lyngbon kanssa. Hänellä on kolme omaa lasta sekä yksi bonuslapsi.

## Lähteet

## Aiheesta muualla
*
Pamela Kruse

**Pamela Jean "Pam" Kruse** (s. 3. kesäkuuta 1950 Miami) on yhdysvaltalainen kilpauimari, joka saavutti olympiahopeaaa vapaauinnissa vuonna 1968.

Kruse saavutti Méxicon olympialaisissa 1968 hopeaa 800 metrin vapaauinnissa ja sijoittui neljänneksi 400 metrin vapaauinnissa. Vuonna 1967 hän ui 400 metrin vapaauinnissa maailmanennätykset 4.36,8 ja 4.36,4 ja 200 metrin vapaauinnissa maailmanennätyksen 2.09,7.

## Lähteet
Leopoldin ritarikunta

**Leopoldin ritarikunta** (, , ) on belgialainen ritarikunta, joka perustettiin 11. heinäkuuta 1832 Leopold I:n ensimmäisen kaudella. Sitä myönnetään tunnustuksesta urhoollisesta palveluksesta tai muista Belgian valtiota hyödyttäneistä ansioista. Saajan ei tarvitse olla Belgian kansalainen. Ritarikunta on Belgian korkein mahdollinen, ja maan hallitsija toimii ritarikunnan suurmestarina.

Ritarikunnassa on kolme divisioonaa (sotilaille, merimiehille ja siviileille), ja kunnianosoituksen saajan tulee olla vähintään 42 (poikkeuksena sotilaat).

Ritarikuntaa jaetaan viidessä luokassa:

*  Suurristi
*  Suurupseeri
*  Komentaja
*  Upseeri
*  Ritari

## Lähteet
Kruunun ritarikunta (Belgia)

**Kruunun ritarikunta** (, , ) on belgialainen ritarikunta, joka perustettiin 15. lokakuuta 1898 kuningas Leopold II:n käskystä. Aluksi kuningas jakoi sitä tunnustuksena sankarillisista saavutuksista Kongon vapaavaltiossa. Belgian valtio otti ritarikunnan osaksi omaa palkitsemisjärjestelmäänsä vuonna 1908 ja sijoitti sen Leopoldin ritarikunnan alapuolelle.

Nykyään kunnianosoitusta myönnetään tunnustuksena ansioista taiteen, kirjallisuuden, tieteen, kaupan ja teollisuuden saralla sekä valtion hyväksi tehdystä palveluksesta.

Ritarikuntaa jaetaan viidessä luokassa, kahdessa alemmassa palmu-luokassa sekä kolmessa mitaliluokassa:

*  Suurristi
*  Suurupseeri
*  Komentaja
*  Upseeri
*  Ritari
*  Kultapalmu
*  Hopeapalmu
*  Kultamitali
*  Hopeamitali
*  Pronssimitali

## Lähteet
Leopold II:n ritarikunta

**Leopold II:n ritarikunta** (, , ) on belgialainen ritarikunta, joka perustettiin 24. elokuuta 1900. Alkujaan ritarikunta kulki nimellä Kongon vapaavaltion ritarikunta, mutta vuonna 1908 Belgian valtio otti ritarikunnan osaksi kansallista palkitsemisjärjestelmäänsä, kun Kongon vapaavaltio lakkasi olemasta kuningas Leopold II:n henkilökohtaista omaisuutta.

Järjestyksessään se on Belgian ritarikunnista alin Leopoldin ritarikunnan ja kruunun ritarikunnan jälkeen. Ritarikuntaa jaetaan tunnustuksena Belgian kuningashuoneen hyväksi tehdystä työstä tai muista poikkeuksellisista ansioista. Myös vähintään 40 vuotta kestäneen uran julkisella sektorilla tehneet työntekijät voivat saada tunnustuksen. Saajan ei tarvitse olla Belgian kansalainen.

Ritarikuntaa jaetaan viidessä luokassa sekä kolmessa mitaliluokassa:

*  Suurristi
*  Suurupseeri
*  Komentaja
*  Upseeri
*  Ritari
*  Kultamitali
*  Hopeamitali
*  Pronssimitali

## Lähteet
Alankomaiden kruunun ritarikunta

**Alankomaiden kruunun ritarikunta** () on alankomaalainen ritarikunta, joka perustettiin vuonna 1969 kuningatar Julianan käskystä, kun Oranian kuningasperheen ritarikunta organisoitiin uudelleen. Sitä myönnetään ulkomaiden kansalaisille tunnustuksena Alankomaiden hyväksi tehdyistä ansioista.

Ritarikuntaa jaetaan viidessä luokassa sekä kolmessa mitaliluokassa:

*  Suurristi
*  Suurupseeri
*  Komentaja
*  Upseeri
*  Ritari
*  Kultamitali
*  Hopeamitali
*  Pronssimitali

## Lähteet
Timo Ala-Lipasti

**Timo Ala-Lipasti** (s. 27. tammikuuta 1980 Seinäjoki) on suomalainen entinen pesäpalloilija. 

Ala-Lipasti edusti urallaan Superpesiksessä kasvattajaseuraansa Seinäjoen Maila-Jusseja ja Nurmon Jymyä. Ala-Lipasti saavutti kaksi SM-pronssia kaudella 2004 ja kaudella 2008. Hän pelasi ulkokentällä kolmoskopparina. 

Ala-Lipasti pelasi 124 Superpesiksen runkosarjan ottelua. Näissä otteluissa hän löi kuusi kunnaria ja 35 tavallista juoksua, toi 53 juoksua ja keräsi 304 kärkilyöntipistettä. Ala-Lipasti pelasi 34 Superpesiksen ylemmän loppusarjan ottelua. Näissä otteluissa hän löi kaksi tavallista juoksua, toi kymmenen juoksua ja keräsi 32 kärkilyöntipistettä. Ala-Lipasti pelasi viisi Superpesiksen alemman loppusarjan ottelua. Näissä otteluissa hän toi yhden juoksun ja keräsi kaksi kärkilyöntipistettä.

## Lähteet
Valkoisen leijonan ritarikunta

**Valkoisen leijonan ritarikunta** () on alkujaan tšekkoslovakialainen, nykyisin tšekkiläinen, ritarikunta, joka perustettiin 7. joulukuuta 1922. Sitä myönnetään tunnustuksena Tšekkiä hyödyttäneistä ansioista. Aluksi sitä myönnettiin vain ulkomaalaisille, mutta nykyään myös maan omille kansalaisille.

Nykyään ritarikunta on Tšekin korkein mahdollinen tunnustus, ja siinä on kaksi divisionaa sotilaille ja siviileille. I luokasta erotetaan myös korkeampi ketju-luokka, jota myönnetään ainoastaan valtionpäämiehille. Ritarikunnan suurmestarina toimii Tšekin presidentti, joka saa virkansa puolesta kantaa ritarikunnan I luokan tunnuksia ketjuineen ja saa pitää ne presidenttikautensa jälkeen, mikä maan parlamentti sen hänelle myöntää.

Ritarikunnassa olevian luokkien määrä on vaihdellut vuosien varrella seuraavasti:

## Lähteet
Tomáš Garrigue Masarykin ritari­kunta

**Tomáš Garrigue Masarykin ritari­kunta** () on tšekkiläinen ritarikunta, joka perustettiin alun perin vuonna 1990. Se perustettiin uudestaan vuonna 1994. Ritarikunta on nimetty Tšekkoslovakian ensimmäisen presidentin mukaan. Tšekkiläisten kunniansoitusten keskenäisessä järjestyksessä ritarikunta on toiseksi korkea-arvoisin Valkoisen leijonan ritarikunnan jälkeen.

Ritarikuntaa jaetaan tunnustuksena demokratian ja ihmisoikeuksien edistämisen hyväksi tehdystä työstä. Tšekin presidentti on ritarikunnan suurmestari ja sitä kautta oikeutettu kantamaan sen I luokan tunnuksia, jotka hän saa pitää, mikäli maan parlamentti antaa siihen luvan.

Kunnianosoitusta myönnetään viidessä luokassa:

*  I luokka
*  II luokka
*  III luokka
*  IV luokka
*  V luokka

## Lähteet
Perun auringon ritarikunta

**Perun auringon ritarikunta** () on perulainen ritarikunta, joka on perustettu 8. lokakuuta 1821 José de San Martínin päätöksellä korvaamaan Isabella Katolilaisen ritarikunta. Se on Amerikan mantereen vanhin edelleen jaettava ritarikunta. Alkujaan sillä palkittiin Etelä-Amerikan vapaussodissa ansioituneita henkilöitä. Ritarikunta lakkautettiin vain neljä vuotta myöhemmin Perun parlamentin päätöksellä, kun sillä palkitut henkilöt alkoivat käyttää aatelistitteleitä. Presidentti Augusto Leguía perusti ritarikunnan uudelleen vuonna 1921.

Ritarikuntaa myönnetään tunnustuksena poikkeuksellisita ansioista sekä siviileille että sotilaille mm. tieteen, taiteen, kulttuurin ja politiikan saralla. Saajan ei tarvitse olla Perun kansalainen. Perun presidentti on virkansa puolesta ritarikunnan suurmestari ja vastaa uusista nimityksistä.

Kunnianosoitusta jaetaan kuudessa luokassa:

*  Suurristi timantein
*  Suurristi
*  Suurupseeri
*  Komentaja
*  Upseeri
*  Ritari

## Lähteet
IBM 7070

**IBM 7070** on IBM:n vuonna 1958 julkaisema tietokone. Tietokone pohjautuu desimaalijärjestelmään. Se painaa 10,5 tonnia ja kuluttaa 54 kW sähköä.

## Lähteet
P. O. Ekko

**Paavo Olavi Ekko** (vuoteen 1935 **Ekholm**, 19. elokuuta 1903 Turku – 8. syyskuuta 1995) oli suomalainen rovasti, joka tunnetaan keräämistään ja tutkimistaan puumerkeistä.

Ekko valmistui papiksi vuonna 1928. Hän toimi vt. kappalaisena Loimaalla 1928–1929, Karunassa 1929–1931 ja Raumalla 1931–1932, ylimääräisenä pappina Perttelissä 1932-1933, kappalaisena Kalannissa 1933–1954, edellisenä vuonna hänet nimitettiin viralliseksi apulaiseksi Noormarkkuun, ja kirkkoherran apulaisena hän oli Porissa vuodesta 1956 vuoteen 1970, jolloin hän jäi eläkkeelle. Herännäisiin kuulunut Ekko vaikutti myös Suomen Partiopoikajärjestössä, johon hän liittyi vuonna 1917, ja eläkkeelle jäätyään Merimieslähetysseuran kotimaisessa tiedotustyössä.

1930-luvun alussa Ekko kiinnostui kirkon pöytäkirjoissa tapaamistaan puumerkeistä ja alkoi kerätä niitä. Vuosien saatossa hän keräsi kirkonkirjoista ja arkistoista yli 13&nbsp;000 puumerkin kokoelman. Suomen ohella hän keräsi niitä Pohjoismaista ja Saksasta. Ekko julkaisi kolme puumerkkejä käsittelevää teosta, joista kaksi toimitti hänen poikansa Timo Ekko.

Ekon vanhemmat olivat prokuristi Otto Ferdinand Konstantin Ekko ja Aina Alma (o.s. Wikman). Perhe muutti sukunimensä Ekholmista Ekoksi vuonna 1935. Puoliso oli vuodesta 1927 norjalainen Lisa (o.s. Lohrman). Paavo Olavi Ekko kuoli vuonna 1995. Hänet on haudattu Turussa Turun hautausmaalle.

## Teoksia
*
*
*
*
*
*
*
*

## Lähteet

## Aiheesta muualla
* Puumerkit Timo Ekon kotisivu
Rally di Roma Capitale

**Rally di Roma Capitale** tai Rooman ralli on rallikilpailu, joka järjestetään Rooman kaupungin lähistöllä. Ralli on järjestetty ensimmäisen kerran vuonna 2013 ja se on kuulunut rallin EM-sarjaan vuodesta 2017 lähtien.

Kaudesta 2027 kilpailu on mukana rallin MM-sarjassa korvaten Sardinian rallin Italiassa ajettavana kilpailuna.

## Voittajat
Kilpailun voittajat:

## Lähteet

## Aiheesta muualla
* Viralliset verkkosivut
Mart Võrklaev

**Mart Võrklaev** (s. 30. toukokuuta 1984) on virolainen poliitikko, joka toimi valtiovarainministeri Kaja Kallaksen III hallituksessa vuosina 2023–2024. Hän on Viron reformipuolueen jäsen ja tuli valituksi Riigikogun vaaleissa 2023 maan parlamenttiin.

Vuosina 2012–2019 Võrklaev työskenteli Raen kunnan pormestarina. 

## Lähteet
Tiit Riisalo

**Tiit Riisalo** (s. 17. helmikuuta 1967) on virolainen poliitikko, joka oli talous- ja IT-ministeri Kaja Kallaksen III hallituksessa. Hän on Viro 200 -puolueen jäsen. Vuosina 2012–2016 hän kuului IRL-puolueeseen ja toimi vuosina 2012–2015 sen puoluesihteerinä.  Vuodesta 2016 Riisalo työskenteli Viron presidentin kanslian johtajana. Hänen puolisonsa on reformipuolueen poliitikko ja saman hallituksen sosiaaliturvaministeri Signe Riisalo. 

Riisalo on työskennellyt erilaisissa tehtävissä julkisella, yksityisellä ja kolmannella sektorilla, muun muassa Viron ulkoministeriössä, ollut Eläinlääkintä- ja Elintarvikeviraston vt. pääjohtaja, AS GO Travelin hallituksen jäsen, Kansalaisyhteiskuntarahaston neuvoston puheenjohtaja ja Elintarvikeviraston pääsihteeri. Hän on aktiivinen puolustusliittolainen ja hengenpelastaja. Vuoden 2022 lopulla Riisalo valittiin Viron kansainvälisen kehityksen keskuksen (ESTDEV) toimitusjohtajaksi.

## Lähteet

## Aiheesta muualla
Lilou Wadoux

**Lilou Wadoux** (s. 10. huhtikuuta 2001 Amiens) ranskalainen moottoriurheilija. Hän ajaa kaudella 2023 FIA World Endurance Championship (FIA WEC) -sarjassa.

Wadoux on ensimmäinen nainen, joka on voittanut FIA WEC -sarjan kilpailun. Autokunta Alessio Rovera, Lilou Wadoux ja Luis Perez Companc voittivat LMGTE Am -luokassa AF Corse -tallin Ferrari 488 GTE Evo -autolla Spa-Francorchampsin kilpailussa 29. huhtikuuta 2023.

Wadoux on ajanut aiemmin muun muassa TCR Europe ja Alpine Elf Europa Cup -sarjoissa.

## Lähteet
Beledweynen etsivä

**Beledweynen etsivä** (*Detektiven från Beledweyne*) on vuonna 2023 julkaistu ruotsalainen televisosarja. Sen ovat ohjanneet Zaida Bergroth (neljä jaksoa) ja Patrik Gyllström (kaksi jaksoa), ja käsikirjoittajana on Aron Levander.

## Juoni
Syyttäjänä toiminut Tilda Renström (Malin Levanon) on saanut potkut ja sen jälkeen mennyt töihin pakolaisten säilöönottokeskukseen, joka sijaitsee Karkebon pienessä kaupungissa Uppsalan läänissä. Hän joutuu karkottamaan Somaliasta tulleen pakolaisen, joka ei suostu kertomaan nimeään eikä mitään muutakaan itsestään, ja sen takia hänestä käytetään vain hänen huoneensa numeroa 24. Kun säilöönottokeskuksen lähellä katoaa teinityttö, alkaa Renström tutkia katoamistapausta toiveenaan päästä takaisin syyttäjäksi. Hän saa apua 24:tä joka osoittautuu Renströmiä pätevämmäksi tekemään päätelmiä tutkimuksissa.

## Lähteet

## Aiheesta muualla
* 
*
Erkki Ylihärsilä

**Erkki Jaakko Ylihärsilä** (26. toukokuuta 1932 Lapua – 16. maaliskuuta 2003) oli suomalainen metsänhoitaja ja metsätalouden asiantuntija ja johtaja, joka sai metsäneuvoksen arvonimen.

Ylihärsilän vanhemmat olivat maanviljelijä Toivo Erkki Ylihärsilä ja emäntä Rauha Maria Yliselä. Hänen puolisonsa vuodesta 1964 oli lehtori Eira Hillevi Tirkkonen. Ylihärsilä tuli ylioppilaaksi Lapuan yhteiskoulusta 1951 ja valmistui metsänhoitajaksi Helsingin yliopistosta 1956, metsätaloudellisen virkatutkinnon hän suoritti 1957. Ylihärsilä oli Etelä-Pohjanmaan metsänhoitolautakunnan harjoittelijametsänhoitaja 1956, Metsähallituksen Tuomarniemen hoitoalueen harjoittelijametsänhoitaja 1956–1957, Etelä-Pohjanmaan maanviljelysseuran metsänhoitaja 1957–1962, Etelä-Pohjanmaan metsänhoitolautakunnan, vuodesta 1968 piirimetsälautakunta ja vuodesta 1987 metsälautakunta, asutusmetsänhoitaja Seinäjoella 1962–1964 ja Suupohjan piirin piirimetsänhoitaja 1964–1988 ja johtaja 1988–1994.

Suupohjan maatalousoppilaitoksen metsäopin opettaja ja metsäkurssien johtaja Ylihärsilä oli 1964–1966 ja 1969–1970, Vaasan läänin palotarkastajaa avustava metsäammattimies 1972–1980, Seinäjoen teknillisen oppilaitoksen sivutoiminen tuntiopettaja 1974–1975 ja Etelä-Pohjanmaan piirimetsälautakunnassa työsuojelupäällikkö 1974–1985. Hänellä oli myös useita asiantuntija- ja luottamustehtäviä. Metsäneuvoksen arvonimen Ylihärsilä sai 1993.

## Lähteet
Harmaahanhikki

**Harmaahanhikki** (*Potentilla inclinata*) on sormihanhikkien sukuun kuuluva laji. Kasvi on monivuotinen, ja sen kasvutapa on melko pysty. Varsi on karvainen, ja kasvilla on harvoin tyviruusuke. Lehdet ovat viisi- tai seitsensormisia. Lehdykät ovat joskus syvään hampaisia ja joskus pariliuskaisia, ja niiden alapuolella on harmaata karvaa. Harmaahanhikki kukkii runsain kukin heinäkuulta elokuulle. Terälehdet ovat 5–7 mm pituisia, ja niiden alla olevat verholehdet ovat hieman lyhyempiä. Kukkien väri on keltainen. Harmaahanhikin kasvuympäristöjä ovat niityt ja kalliot, ja sitä esiintyy enimmäkseen Ranskassa ja Etelä-Saksassa. Sitä on havaittu Suomessa satunnaistulokkaana.

## Lähteet

## Aiheesta muualla
Rally Zlín

**Rally Zlín** (koko nimeltä Barum Czech Rally Zlín) on Tšekissä Zlínissä ajettava rallikilpailu. Kilpailu on järjestetty ensimmäisen kerran vuonna 1971.
Rallin kilpailupaikka on noin 300 kilometriä etelään pääkaupungista Prahasta. Kilpailun sponsori on rengasvalmistaja Barum, jonka tehtaat sijaitsevat lähellä.

Kilpailu kuuluu rallin EM-sarjaan ja se on kuulunut myös Intercontinental Rally Challenge -sarjaan.

## Lähteet

## Aiheesta muualla
* Viralliset verkkosivut 
* Barum Rally eWRC-sivustolla
Nygaardsvoldin hallitus

**Nygaardsvoldin hallitus** oli Norjan hallitus 20. maaliskuuta 1935 – 25. kesäkuuta 1945. Vuosina 1940–1945 se toimi pakolaishallituksena Lontoossa.
## Ministerit

**Pääministeri**
* Johan Nygaardsvold (Työväenpuolue) 
**Kirkko- ja opetusministeri**
* Nils Hjelmtveit (Työväenpuolue)
**Oikeusministeri**
* Trygve Lie (Työväenpuolue) 20.3.–1935–1.7.1939
* Terje Wold (Työväenpuolue) 1.7.1939–25.6.1945
**Ulkoministeri**
* Halvdan Koht (Työväenpuolue) 20.3.1935–19.11.1940
* Trygve Lie (Työväenpuolue) 19.11.1940–25.6.1945
**Puolustusministeri**
* Fredrik Monsen (Työväenpuolue) 20.3.1935–15.11.1935
* Adolf Indrebø (Työväenpuolue) 15.11.1935–20.12.1935
* Oscar Torp (Työväenpuolue) 20.12.1935–15.8.1936
* Fredrik Monsen (Työväenpuolue) 15.8.1936–22.12.1939
* Birger Ljungberg (Høyre) 22.12.1939–28.11.1941
* Oscar Torp (Työväenpuolue) 28.11.1941–28.2.1942
* Birger Ljungberg (Høyre) 28.2.1942–20.3.1942
* Oscar Torp (Työväenpuolue) 20.3.1942–25.6.1945
**Sosiaaliministeri**
* Kornelius Bergsvik (Työväenpuolue) 20.3.1935–13.11.1936
* Oscar Torp (Työväenpuolue) 13.11.1936–1.7.1939
* Sverre Støstad (Työväenpuolue) 1.7.1939–25.6.1945
**Kauppaministeri**
* Alfred Madsen (Työväenpuolue) 20.3.1935–1.7.1939
* Trygve Lie (Työväenpuolue) 1.7.1939–2.10.1939
* Anders Frihagen (Työväenpuolue) 2.10.1939–7.6.1940
* Terje Wold (Työväenpuolue) 7.6.1940–15.4.1942
* Anders Frihagen (Työväenpuolue) 15.4.1942–1.10.1942
* Olav Hindahl (Työväenpuolue) 1.10.1942–9.3.1945
* Sven Nielsen (Høyre) 9.3.1945–25.6.1945
**Merenkulkuministeri**
* Arne Sunde (Venstre) 1.10.1942–25.6.1945
**Valtiovarainministeri**
* Adolf Indrebø (Työväenpuolue) 20.3.1945–13.11.1936
* Kornelius Bergsvik (Työväenpuolue) 13.11.1936–1.7.1939
* Oscar Torp (Työväenpuolue) 1.7.1939–28.11.1941
* Paul Hartmann (Hjemmefronten) 28.11.1941–28.2.1942
* Oscar Torp (Työväenpuolue) 28.2.1942–20.3.1942
* Paul Hartmann (Hjemmefronten) 20.3.1942–25.6.1945
**Maatalousministeri**
* Hans Ystgaard (Työväenpuolue) 20.3.1935–25.6.1945
**Säännöstelyministeri**
* Trygve Lie (Työväenpuolue) 2.10.1939–19.11.1940
* Arne Sunde (Venstre) 19.11.1940–1.10.1942
**Säännöstely- ja jälleenrakennusministeri**
* Anders Frihagen (Työväenpuolue) 1.10.1942–25.6.1945
**Työministeri**
* Johan Nygaardsvold (Työväenpuolue) 20.3.1935–2.10.1939
* Olav Hindahl (Työväenpuolue) 2.10.1939–25.6.1945
**Salkuttomat ministerit**
* Johan Ludwig Mowinckel (Venstre) 22.4.1940–5.6.1942 (ulkoministeriö)
* Sven Nielsen (Høyre) 22.4.1940–12.3.1945
* Arne Sunde (Venstre) 7.6.1940–19.11.1940
* Anders Fjeldstad (Keskustapuolue) 7.6.1940–7.10.1943

## Lähteet
Uno Khüry

**Uno Khüry** (1. toukokuuta 1883 Turku – 1950) oli suomalainen konsuli ja Winterin maali- ja tapettitehtaiden toimitusjohtaja.

Khüry aloitti uransa harjoittelijana F. Michelsonin välitysliikkeessä Viipurissa. Hän oli sitten Uuraan Laivaus Oy:n palveluksessa ja oli jonkin aikaa Englannissa, missä hän harjoitti kieliopintoja. Suomeen palattuaan hän hoiti belgialaisen Charleroissa sijainneen toiminimen Leonard Bollen puutavarakauppoja Suomessa.

Khüry tuli Tampereen Tapettitehdas Oy:n palvelukseen vuonna 1904, ja hän toimi yrityksen edustajana Venäjällä, minne hän järjesti tapettien vientiä. Vuonna 1909 hänet nimitettiin Tampereen Tapettitehdas Oy:n ja väritehdas D. Winter & Co Oy:n isännöitsijäksi ja vuonna 1914 hänestä tuli näiden yhtiöiden toimitusjohtaja. Khüry  aloitteesta rakennettiin 1909 Tampereen Tapettitehdas Oy:lle uusi tehdaslaitos Epilään ja vuonna 1926 tehdaslaitokset väritehdas D. Winter & Co Oy:lle. Khüryn aikana D. Winterin väritehtaaseen liitettiin 1925 Äströmin painoväritehdas Turusta, 1928 Emil Björkellin Teknillinen Tehdas Helsingistä, 1931 Koloriväritehdas Alho & Kumppanit Tampereelta ja 1937 Ab Frisenborg Fabriker Oy. Khüry oli Winterin toimitusjohtajana kuolemaansa saakka 1950..

Khüry teki useita opintomatkoja ulkomaille muun muassa Saksaan ja 1924 Yhdysvaltoihin tutustuakseen maan lakkateollisuuteen. Vuonna 1917 hänet nimitettiin Italian varakonsuliksi Tampereelle. Hän asui Epilässä vuonna 1919 valmistuneessa Winterin johtajan talossa, jonka oli suunnitellut arkkitehti Runar Eklund. Hän omisti Wuolteen kartanon Hämeenlinnan Hauholla. 

## Lähteet
Nils Hjelmtveit

**Nils Hjelmtveit** (21. heinäkuuta 1892 Alversund – 30. lokakuuta 1985 Arendal) oli norjalainen opettaja ja työväenpuolueen poliitikko. Hän istui suurkäräjillä 1925–1930 sekä toimi Norjan kirkko- ja opetusministerinä 1935–1945. Vuosina 1932–1935 hän oli Stokkenin pormestari ja 1945–1961 Itä-Agderin maaherra.
## Lähteet

## Aiheesta muualla
Alversund

**Alversund** on taajama ja entinen kunta Vestlandin läänissä Norjassa. Se liitettiin vuonna 1964 Lindåsin kuntaan, joka on nykyisin osa vuonna 2020 perustettua Alverin kuntaa.
## Kuvia

Alversund bru1.jpg|Alversundin silta.
Alversund kyrkje A.jpg|Alversundin kirkko.


## Lähteet

## Aiheesta muualla
EM-rallikausi 2022

**EM-rallikausi 2022** oli rallin EM-sarjan kausi vuonna 2022.

Kauden viimeinen kilpailu ilmoitettiin elokuussa kun muut kilpailut ilmoitettiin edeltävän vuoden joulukuussa. Päätöstapahtumana ajettava Katalonian ralli ajettiin samana viikonloppuna rallin MM-sarjan tapahtuman kanssa, mutta erillisenä tapahtumana ERC-sarjan säännöillä.

## Kilpailukalenteri

## Tulokset
Kuljettajien mestaruuden voitti Espanjan Efrén Llarena 166 pisteellä. Toiseksi tuli Espanjan Javier Pardo 99 pisteellä ja kolmanneksi Ranskan Yoann Bonato 88 pisteellä.
Kartanlukijoiden mestaruuden voitti toistamiseen Sara Fernández.

## Lähteet
Oliver Onions

**George Oliver Onions** (13. marraskuuta 1873 – 9. huhtikuuta 1961) oli brittiläinen kirjailija ja kuvittaja. Hänen esikoisteoksensa ilmestyi 1899, ja läpimurtonsa hän saavutti vuonna 1913 julkaistulla romaanilla *The Story of Louie*. Onionsin eläessä hänen menestynein teoksensa oli historiallinen romaani *The Story of Ragged Robyn* (1945). Seuraavana vuonna ilmestynyt *Poor Man’s Tapestry* (1946) voitti James Tait Black Memorial Prize -palkinnon. Onions julkaisi myös lukuisia novelleja, ja nykyään hänet muistetaan parhaiten kummitusjutuistaan ja muista yliluonnollisista kauhutarinoistaan.

Onions oli naimisissa walesiläisen kirjailijan Berta Ruckin kanssa. Pariskunta avioitui 1909 ja pysyi yhdessä Oliverin kuolemaan saakka. Vuonna 1918 Onions vaihtoi virallisen nimensä George Oliveriksi mutta julkaisi jatkossakin teoksensa Oliver Onionsin nimellä.

## Suomennetut teokset

* ”Kutsuva kaunokainen” (*The Beckoning Fair One*, 1911). Antologiassa 
* ”Maalatut kasvot” (*The Painted Face*, 1929). Antologiassa 

## Lähteet
Jean Ferry

**Jean Ferry** (alkuperäiseltä nimeltään *Jean André Medous* ja vuodesta 1910 *Jean Levy*; 16. kesäkuuta 1906 Capens, Haute-Garonne – 5. syyskuuta 1974 Créteil, Val-de-Marne) oli ranskalainen kirjailija ja käsikirjoittaja, joka kuului ’patafysiikka-koulukuntaan Oulipoon.

Ferry osallistui Oulipoon tiiviisti, vaikka hän ei teoksissaan tuonut fantasiaa tai science fictionia kovin vahvasti esille. Hänen työssään on selvästi vaikutteita ranskalaisesta surrealismista ja Franz Kafkan tuotannosta.

## Teokset
### Kirjoja
* *Le Mécanicien et autres contes* (Paris 1950) 
* *The Conductor and Other Tales* (Cambridge, Massachusetts: Wakefield Press, 2013)  (sisältää neljä tarinaa, joita ei ole alkuteoksessa *Le mécanicien: et autres contes*, Gallimard 1952)

### Elokuvakäsikirjoituksia
* *Les Musiciens du ciel* (1940) – ohjaus Georges Lacombe
* *L'invité de la onzième heure* (1945) – ohjaus Maurice Cloche
* *[[Quai des Orfèvres (filmi)|Quai des Orfèvres]]* (1947) – ohjaus Henri-Georges Clouzot
* *Éternel conflit* (1948) – ohjaus Georges Lampin
* *[[Manon (filmi)|Manon]]* (1949) – ohjaus Henri-Georges Clouzot
* *Miquette et sa mère* (1949) – ohjaus Henri-Georges Clouzot
* *L'invité du mardi* (1950) – ohjaus Jacques Deval
* *La belle image* (1951) – ohjaus Claude Heymann
* *[[Spartacus (vuoden 1951 filmi)|Spartacus]]* (1951) – ohjaus Riccardo Freda
* *[[Nana (vuoden 1955 filmi)|Nana]]* (1955) – ohjaus Christian-Jaque
* *[[Cela s'appelle l'aurore]]* (1955) – ohjaus Luis Buñuel
* *[[Nathalie (filmi)|Nathalie]]* (1957) – ohjaus Christian-Jacque
* *[[Tabarin (filmi)|Tabarin]]* (1958) – ohjaus Richard Pottier
* *[[Babette s'en va-t-en guerre]]* (1959) – ohjaus Christian-Jaque
* *[[La famille Fenouillard]]* (1960) – ohjaus Yves Robert
* *[[Madame Sans-Gêne (1961 film)|Madame Sans-Gêne]]* (1961) – ohjaus Christian-Jaque
* *[[Enkeli vai paholainen|Vie privée]]* (1962) – ohjaus Louis Malle
* *[[Le Gentleman de Cocody]]* (1965) – ohjaus Christian-Jaque
* *[[La Faute de l'abbé Mouret]]* (1970) – ohjaus Georges Franju
* *[[Les Lèvres rouges]]* (1971) – ohjaus Harry Kümel*
* *Malpertuis* (1972) – ohjaus Harry Kümel
* *De Komst van Joachim Stiller'' (1974) – ohjaus Harry Kümel

## Lähteet

## Aiheesta muualla
* Internet Speculative Fiction Database.
Laia Codina

**Laia Codina Panedas** (s. 22. tammikuuta 2000) on espanjalainen jalkapalloilija. Hän on pelipaikaltaan puolustaja. Hän edustaa Englannin Superliigassa pelaavaa Arsenalia, johon hän siirtyi FC Barcelonasta vuonna 2023. Barcelonan edustusjoukkueessa hän pelasi ensimmäisen liigaottelunsa lokakuussa 2019. Kaudella 2021–2022 hän pelasi lainalla italialaisseura AC Milanissa.

Codina voitti FC Barcelonan joukkueessa Mestarien liigan kausilla 2020–2021 ja 2022–2023.

Codina voitti Espanjan joukkueessa alle 19-vuotiaiden Euroopan-mestaruuden vuonna 2018 ja naisten maailmanmestaruuden vuonna 2023.

## Lähteet
Marine One

**Marine One** () on radiokutsukoodi Yhdysvaltain merijalkaväen ilma-alukselle, joka kuljettaa Yhdysvaltain presidenttiä. Yleensä koodia käytetään merijalkaväen HMX-1 -osaston VH-3D Sea King tai VH-60N White Hawk -helikoptereissa, jotka kuljettavat presidentin Valkoisesta Talosta esim. Andrewsin lentotukikohtaan. Vastaavasti merijalkaväen Yhdysvaltain varapresidenttiä kuljettava ilma-alus on **Marine Two**.

## Historia
Ensimmäisen kerran helikopteria käytettiin presidentin kuljettamiseen vuonna 1957, kun Dwight D. Eisenhower lensi Bell UH-13 Siouxilla kesäkodilleen. Vuonna 1958 H-13 korvattiin Sikorsky H-34:llä. Vuonna 1961 käyttöön otettiin VH-3A.

Pian helikoptereiden ottamisesta kuljetusmuodoksi merijalkaväelle annettiin tehtäväksi tutkia Valkoisen talon etelänurmikon käyttöä helikopterin laskeutumispaikkana. Tilaa oli riittävästi, joten se onnistui. Vuoteen 1976 asti presidentin kuljettaminen helikopterilla oli jaettu merijalkaväen ja maavoimien kesken. Maavoimien vastaava kutsukoodi on Army One.

VH-3D otettiin käyttöön vuonna 1978 ja VH-60N vuonna 1987. Kumpaakin mallia käytetään presidentin kuljettamiseen, ja ne ovat täysin modifioituja käyttötarkoitukseensa.

Nykyisten helikopterien korvaajaa etsittiin kauan. Monimutkaisen hankintakilpailun päätteeksi Sikorsky VH-92 Patriot valittiin nykyisten kopterien seuraajaksi. Sen saaminen käyttöön viivästyi monta kertaa, ja se lensi ensimmäistä kertaa Marine Onena elokuussa 2024.

## Käyttö nykyään

Marine One on usein vaihtoehto kalliille ja hankalille autosaattueille. Eniten sitä käytetään kuljettamaan presidentti Valkoisen talon etelänurmikolta Andrewsin lentotukikohtaan jatkolentoa Air Force Onella varten. Uuden presidentin virkaanastujaisissa väistyvä presidentti lentää usein viimeisen lennon Capitolilta Andrewsiin. 

Turvallisuuden takia helikoptereita lentää aina useampi, jolloin yksi kuljettaa presidenttiä ja muut toimivat hämäyksenä. Helikopterit ovat varustettu ohjustentorjuntajärjestelmillä kuten soihduilla ja silpulla. Pidemmillä matkoilla Marine One kuljetetaan C-5- tai C-17-kuljetuskoneella minne ikinä presidentti matkustaakaan. Vaikka presidentti ei tarvitsisi sitä, vähintään yksi kopteri on aina varuilla lähistöllä.

## Kalusto

Tiedosto:VH-34D at the White House 1961.jpg|VH-34D
Tiedosto:VH-3D Marine One over Washington DC May 2005.jpg|VH-3D (1978–)
Tiedosto:VH-60 Marine One (modified).jpg|VH-60N White Hawk (1987–)
Tiedosto:VH-92 Quantico.jpg|VH-92A Patriot (2024–)


## Katso myös

* Air Force One

## Lähteet
Alb-Donau-Kreis

**Alb-Donau-Kreis** on piirikunta Saksassa Baden-Württembergin osavaltiossa Tübingenin hallintopiirissä. Sen pinta-ala on 1&nbsp;359 neliökilometriä, ja siihen kuuluu 55 kuntaa. Kesäkuun 2022 lopussa piirikunnassa oli 201&nbsp;208 asukasta. Piirikunnan keskus on Ulm, joka ei kuitenkaan itse kuulu piirikuntaan, vaan se muodostaa oman kaupunkipiirinsä.

## Kunnat ja kaupungit

Alb-Donau-Kreisiin kuuluu 55 kuntaa, joista 9 on kaupunkeja. Suluissa kuntien asukasluvut 30. kesäkuuta 2022.

## Lähteet

## Aiheesta muualla

*Piirikunnan verkkosivut
Jana Fernández

**Jana Fernández Velasco** (s. 18. helmikuuta 2002) on espanjalainen jalkapalloilija. Hän on pelipaikaltaan puolustaja. Hän edustaa Espanjan pääsarjassa pelaavaa FC Barcelonaa, jonka edustusjoukkueessa hän pelasi ensimmäisen liigaottelunsa joulukuussa 2018. 

Fernández voitti FC Barcelonan joukkueessa Mestarien liigan kaudella 2020–2021.

## Lähteet
Oksamidi

**Oksamidi** (C2H4N2O2) on amideihin kuuluva orgaaninen yhdiste. Yhdistettä voidaan käyttää muun muassa lannoitteena.

## Ominaisuudet, valmistus ja käyttö
Huoneenlämpötilassa oksamidi on valkoista kiteistä ainetta. Yhdiste liukenee vain niukasti veteen ja huonosti myös orgaanisiin liuottimiin kuten etanoliin tai dietyylieetteriin. Oksamidin sulamispiste 419 °C on poikkeuksellisen korkea, mutta voimakkaasti kuumennettaessa yhdiste alkaa hajota jo ennen sitä noin 350 °C:n lämpötilassa. Oksamidi hydrolysoituu veden vaikutuksesta ensin ammoniakiksi ja oksaamihapoksi ja edelleen ammoniakiksi ja oksaalihapoksi. 

Oksamidin valmistukseen käytetään kahta menetelmää. Yleisin tapa on vetysyanidin hapetus disyaaniksi ja disyaanin hydrolyysi. Katalyyttinä käytetään happoa tai kuparinitraattia. Toinen menetelmä on dietyylioksalaatin tai dimetyylioksalaatin ja ammoniakin reaktio. 

Oksamidia käytetään hitaasti typpeä vapauttavana lannoitteena jauheena tai rakeina yhdessä urean kanssa tai urean sijasta. Oksamidia käytetään myös muiden yhdisteiden valmistukseen ja nitroselluloosaa stabiloivana aineena.

## Lähteet
Lance Larson

**Lance Melvin Larson** (3. heinäkuuta 1940 Monterey Park, Kalifornia – 19. tammikuuta 2024 Orange, Kalifornia) oli yhdysvaltalainen kilpauimari, joka voitti olympiakultaa viestissä vuonna 1960.

Larson taisteli Rooman olympialaisissa 1960 tiukasti 100 metrin vapaauinnin voitosta australialaisen John Devittin kanssa. Maalituomareista kolme katsoi Larsonin voittaneen ja muut kolme Devittin. Kaikki ajanottajat saivat Larsonille paremman ajan, ja sähköajanoton mukaan Larsonin loppuaika oli 55,1 ja Devittin 55,2. Päätuomari julisti kuitenkin Devittin voittajaksi ja Larsonin kakkoseksi, ja molemmille merkittiin ajaksi 55,2. Larson voitti olympiakultaa 4&nbsp;×&nbsp;100 metrin sekauintiviestissä, jonka loppukilpailussa hän ui kolmannen eli perhosuintiosuuden ja Yhdysvallat teki maailmanennätyksen 4.05,4.

Larson ui 100 metrin perhosuinnin ensimmäisenä alle minuutin. Hän teki vuonna 1960 maailmanennätykset 59,0 ja 58,7.

## Lähteet
Kalliohanhikki

**Kalliohanhikki** (*Potentilla caulescens*) on sormihanhikkien sukuun kuuluva laji. Kasvi on monivuotinen ja varsi on karvainen. Lehdet ovat viisisormisia. Kasvilla on kapeat lehdykät, jotka ovat päältä karvattomia. Kukinta-aika kestää toukokuulta heinäkuulle. Terälehdet ovat kapeanlaisia. Kalliohanhikkia esiintyy kalkkikivialueilla kallion raoissa, ja se menestyy vuoristossa 2&nbsp;400 metriin saakka. Sitä on havaittu Ranskassa ja eteläisessä Saksassa.

## Lähteet

## Aiheesta muualla
* Suomen Lajitietokeskus: Kalliohanhikki – ''Potentilla caulescens''
Frank McKinney

**	Frank Edward McKinney Jr.** (3. marraskuuta 1938 Indianapolis – 11. syyskuuta 1992) oli yhdysvaltalainen kilpauimari, joka voitti olympiakultaa viestissä vuonna 1960.

McKinney kilpaili kaksissa olympialaisissa. Melbournessa 1956 hän sai pronssia 100 metrin selkäuinnissa. Rooman olympialaisissa 1960 hän saavutti hopeaa selkäuinnissa ja voitti kultaa 4&nbsp;×&nbsp;100 metrin sekauintiviestissä, jonka loppukilpailussa hän ui ensimmäisen eli selkäuintiosuuden ja Yhdysvallat teki maailmanennätyksen 4.05,4.

McKinney voitti Pan-Amerikan kisoissa kultaa 100 metrin selkäuinnissa ja sekauintiviestissä sekä vuonna 1955 että vuonna 1959.

McKinney ui 200 metrin selkäuinnissa maailmanennätykset 2.17,9 ja 2.17,8 vuonna 1959.

McKinney kuoli lento-onnettomuudessa syyskuussa 1992.

## Lähteet
Katalonian ralli 2022

**Katalonian ralli 2022** oli rallin maailmanmestaruussarjan kilpailu kaudella 2022. Kilpailu ajettiin 21.&ndash;23. lokakuuta 2022.

Samassa tapahtumassa ajettiin rallin EM-sarjan kilpailu, mutta ERC-sarjan säännöillä.

## Tapahtumia
Sébastien Ogier voitti kilpailun, joka oli hänelle ensimmäinen kaudella. Toyota varmisti valmistajien mestaruuden kilpailussa. Voitto oli uran ensimmäinen Ogierin kartanlukijana toimineelle Benjamin Veillasille.
Kalle Rovanperän rengasrikko pudotti hänet kamppailusta toisesta sijasta ja Thierry Neuville kasvatti etumatkaansa. Rovanperä oli kolmantena kun jäljellä oli kaksi erikoiskoetta. Ogier varoi erityisesti kohtaa, jossa Craig Breen ja Elfyn Evans kärsivät rengasrikon.

Kilpailun jälkeen Dani Sordo sai viiden sekunnin aikasakon sääntöjen vastaisesta hybridijärjestelmän lisätehon käyttämisestä. Sordo oli käyttänyt lisätehoa ilman, että oli ensin käyttänyt energian talteenottoa jarrutuksessa. Päätöksessä todettiin, että vaikka saavutettu hyöty oli pieni, sääntöjen mukaista vähimmäisvaatimusta ei oltu täytetty.
Kilpailu oli Paul Naglen viimeinen täysiaikaisena kartanlukijana hänen siirtyessään eläkkeelle.

## Kilpailijat

## Erikoiskokeet
Shakedown ajettiin torstaina 20. lokakuuta 2022. Kilpailussa oli kaikkiaan 19 erikoiskoetta ja yhteensä  ajoitettua reittiä.

## Tulokset

### Power Stage -sijoitukset

## Lähteet

## Aiheesta muualla
* Rally-Maps.com erikoiskokeet kartalla
Artur Uibopuu

**Artur Uibopuu** (myös *Arthur Uibopuu*; 31. joulukuuta 1878 Tartumaa – 2. huhtikuuta 1930 Tallinna) oli virolainen pankinjohtaja. 

Uibopuu valmistui vuonna 1904 Riian korkeakoulun taloustieteen laitokselta. Vuosina 1903–1905 hän työskenteli Pihkovan liikepankissa ja vuosina 1905–1907 Tarton Keskinäisen Luottoyhtiön toimitusjohtajana.

Vuodesta 1907 hän oli Tallinnan keskinäisen luottoyhtiön johtaja. Vuodesta 1919 hän oli Tallinnan luottopankin johtaja. Vuodesta 1919 vuoteen 1926 hän oli Tallinnan virolaisen kustannusyhtiön hallituksen puheenjohtaja ja 1920–1925 Tallinnan pankkien hallituksen puheenjohtaja.

Hän oli vuonna 1919 jäsenenä Viron perustavassa kokouksessa, jossa hän edusti Viron kansanpuoluetta. Vuosina 1925–1926 hän oli Viron keskuspankin pääjohtaja. Hänet on haudattu Tallinnan Rahumäen hautausmaalle.

## Lähteet
Kiovan kansallinen kulttuuri- ja taideyliopisto

**Kiovan kansallinen kulttuuri- ja taideyliopisto** (, lyhennys **KNUKIM**; , lyhennys **KNUCA**) on Ukrainan pääkaupungissa Kiovassa toimiva yliopisto. Yliopisto on saanut alkunsa vuonna 1968. Se oli aluksi Kiovan kulttuurikorkeakoulu, joka toimi Harkovan kulttuurikorkeakoulun haaraosastona. Vuonna 1997 toiminta uudelleenorganisoitiin Kiovan kulttuurin valtionyliopistoksi. Vuonna 1999 se sai kansallisen yliopiston aseman ja nykyisen nimensä.

Yliopisto-opetusta annetaan yhdeksässä tiedekunnassa. Yliopistolla on useita haaraosastoja muilla paikkakunnilla. Yliopistossa opiskelee yli 10&nbsp;000 opiskelijaa.

## Lähteet

## Aiheesta muualla
Hadleigh’n linna

**Hadleigh’n linna** on huonokuntoinen linnan jäänne Essexin kreivikunnassa. Se rakennettiin Henrik III:n valtakaudella Kentin jaarli Hubert de Burghin toimesta. Linna on Essexin ainoa, joka on varustettu muuritorneilla, joten se on Thamesin jokisuun pohjoispuolella tyyppinsä ainoa.

Linnalla uskotaan olleen vallihauta, joka on nyt täytetty. Kehämuurissa on epäsäännöllisin välein suurehkoja torneja.

Linnaa lähellä oleva maatila valittiin vuonna 2008 vuoden 2012 kesäolympialaisten maastopyöräilyn kisapaikaksi.

## Lähteet
Sikorsky VH-92 Patriot

**Sikorsky/Lockheed Martin VH-92 Patriot** on yhdysvaltalainen helikopteri, jota Yhdysvaltain merijalkaväki käyttää Marine One -kalustona Yhdysvaltain presidentin kuljettamisessa. VH-92 on Sikorsky S-92 -helikopterin sotilasversio. Se on korvaamassa aikaisempaa Marine One -kalustoa.

## Kehitys
Sikorskyn tarjous uusien Yhdysvaltain presidentin kuljettamiseen käytettävien Marine One -helikopterien, jotka korvaavat vanhat VH-3D ja VH-60N -helikopterit, kilpailutuksessa (VXX-hanke) oli S-92. Alun perin Lockheed Martin VH-71 Kestrel voitti kilpailutuksen, mutta kopterin korkean hinnan takia kilpailu avattiin uudelleen vuonna 2010. Toukokuussa 2014 ilmoitettiin, että Sikorskyn VH-92 voitti kilpailun. VH-92 on tehtäväänsä modifioitu versio SH-92-kopterista. Uusi kopteri kävi Valkoisen talon etelänurmikolla ensikertaa vuonna 2018. Projekti on viivästynyt toistuvasti erilaisten ongelmien vuoksi. 23 kopteria on tarkoitus ottaa käyttöön.

VH-92A teki ensilentonsa Marine Onena eli presidentti kyydissään elokuussa 2024, kun Joe Biden lensi sillä.

## Tekniset tiedot (S-92)

## Lähteet
Tantoo Cardinal

**Tantoo Cardinal** (alk. **Rose Marie Cardinal**; s. 20. heinäkuuta 1950 Fort McMurray, Alberta, Kanada) on kanadalainen näyttelijä. Hän sai Order of Canada -kunniamerkin vuonna 2009.

## Elämä

Cardinal on sukujuuriltaan métis ja cree. Hän kasvoi isoäitinsä luona Anzacissa. Hänen isoäitinsä antoi hänelle lempinimen Tantoo heidän käyttämänsä hyönteismyrkyn mukaan.

## Filmografia

### Elokuvat

### Televisiosarjat

## Lähteet

## Aiheesta muualla

* 
*
Aku Meriläinen

**Aku Meriläinen** (s. 1985) suomalainen mediataiteilija ja videosuunnittelija. Meriläinen on Aalto-yliopiston tohtoriopiskelija. 

## Nakurampa-projekti
Meriläinen tekee Nakurampa-projektissaan feminististä pornoa verkossa ja pyrkii kehittämään eettisemmän pornon käytänteitä. Hän haluaa työllään poistaa seksityön stigmaa ja muuttaa pornoa hallitsevaa mieskatsetta sekä mielikuvia vammaisista ja heidän seksuaalisuudestaan. Meriläinen sairastaa MS-tautia ja kokee itsensä rammaksi MS-taudin takia. Porno on oleellinen osa hänen rampa-aktivismiaan. Hän toteuttaa projektia yhdessä valokuvaaja Tuisku Lehdon kanssa. Nakurampa-projektiin kuuluu myös Instagram-tili. Projekti alkoi vuonna 2022. Nakurampa-projektille myönnettiin 2022 Koneen Säätiön apuraha.  

## Palkintoja
Kevään 2023 Thalia-juhlassa Meriläinen oli mukana vastaanottamassa Vuoden teatteriteko -palkintoa: se myönnettiin rampa associations -työryhmälle Baltic Circle -festivaalille tehdystä teoksesta, jossa Meriläinen ja valokuvaaja Lehto olivat Nakurampa-projektinsa kanssa osa taiteilija Isa Hukan koolle kutsumaa työryhmää. Meriläinen sai myös Videosäde-palkinnon 2023 videosuunnittelusta Ghost Town -teokseen.

## Pornotaidekohu
Meriläinen on toiminut myös luennoitsijana Aalto-yliopistossa. Marraskuussa 2024 heräsi mediakohu hänen pitämästään luennosta, jossa hän esitti pornotaidetta, missä hän itse esiintyy. Yksi opiskelija koki tämän ahdistavana. Aalto-yliopiston varadekaani Rasmus Vuoren mukaan pornon esittäminen ja käsittely luennolla on hyväksyttävää eikä hän nähnyt Meriläisen toimintaa ongelmallisena.

## Lähteet

## Aiheesta muualla

* Aku Meriläisen verkkosivut
* Nakurampa-projektin verkkosivut
Okkluusio (havaintopsykologia)

**Okkluusio** havaintopsykologisena käsitteenä tarkoittaa silmän syvyyshavaintoihin liittyvää monokulaarista vihjettä siitä, kuinka lähempänä oleva objekti voi peittää osin tai kokonaan kauempana olevan objektin. Tällainen peittämisvihje on voimakkaimmin vaikuttava visuaalinen vihje, joka estää muiden vihjeiden vaikutusta. Okkluusio on seikka, joka on otettava huomioon esimerkiksi kirjan graafisessa suunnittelussa ja retoriikassa. Myös kaksiulotteisessa kuvassa syntyy jonkinlainen syvyysvaikutelma. Tällaiseen syvyysvaikutelmaan ja vaikutelmaan kohteiden etäisyyksistä vaikuttavat varjot ja kuvan läpinäkyvyys. Graafisessa suunnittelussa lähellä olevien kohteiden peittävyys pyritään tekemään mahdollisimman pieneksi ja tämä toteutetaan tekemällä kuvan yleisestä syvyysvaikutelmasta mahdollisimman pieni.

## Lähteet
Nick Perbix

**Nick Perbix** (s. 15. kesäkuuta 1998 Elk River, Minnesota, Yhdysvallat) on yhdysvaltalainen jääkiekkoilija, joka edustaa NHL-joukkue Nashville Predatorsia. Hänen pelipaikkansa on puolustaja ja hän laukoo oikealta.

Tampa Bay Lightning varasi Perbixin kuudennella kierroksella 169. varausvuorolla . 

Heinäkuussa 2025 Perbix teki vapaana pelaajana Nashville Predatorsin kanssa kaksivuotisen ja yhteensä 5,5 miljoonan dollarin arvoisen sopimuksen.

Perbix kuului Yhdysvaltain joukkueeseen Pekingin talviolympialaisissa 2022 sekä Jääkiekon maailmanmestaruuskilpailuissa Tampereella 2023. Näissä turnauksissa hän on tehnyt kaksi maalia ja syöttänyt kolme maalia. Kaikki uran tilastot päivitetty 14. kesäkuuta 2023.

## Lähteet
Vilhelmin sotilasritarikunta

**Vilhelmin sotilasritarikunta** () on alankomaalainen ritarikunta, joka on perustettu vuonna 1815 pian Waterloon taistelun jälkeen. Kuningas Vilhelm II (tuolloin vielä prinssi) oli ensimmäinen, jolle ritarikunta myönnettiin. Se on ollut perustamisestaan asti Alankomaiden korkein mahdollinen kunnianosoitus. Ritarikuntaa myönnetään tunnustuksena rohkeudesta taisteluissa sekä muista poikkeuksellisista ansioista. Saajan ei tarvitse olla Alankomaiden kansalainen ja kunnianosoitus voidaan myöntää myös postuumisti.

Ritarikunnan jäsenyys tuo mukanaan muutamia erityisoikeuksia: kaikkien Alankomaan sotilashenkilöiden tulee tervehtiä ritarikunnan jäseniä myös niissä tapauksissa, joissa ritarikunnan jäsen on sotilasarvoltaan alempi. Lisäksi ritarikuntaan nimitetyt saavat valtioneläkettä ja sotilashautajaiset. Ritarikunnan tunnukset tulee palauttaa saajan kuoleman jälkeen.

Kunnianosoitusta jaetaan neljässä luokassa:

*  Suurristi
*  Komentaja 
*  III luokan ritari
*  IV luokan ritari

Alankomaiden hallitsija, joka on ritarikunnan suurmestari, vastaa uusista nimityksistä. Ritarikuntaan nimitettyjen Alankomaiden kansalaisten tulee vannoa vala, joka on muodoltaan seuraavanlainen:Ik zweer mij als een getrouw en wakker ridder te zullen gedragen, mijn leven altoos te zullen veil hebben voor Koning en Vaderland en door al mijn vermogen mij steeds trachten waardig te maken de onderscheiding, mij door den Koning toegestaan. Zoo waarlijk helpe mij God almachtig. ()Vuonna 2025 ritarikuntaan nimitettyjä henkilöitä oli elossa kolme.

## Lähteet
Ti amo come un pazzo

***Ti amo come un pazzo*** on Minan studioalbumi, joka julkaistiin 21. huhtikuuta 2023.

## Kappaleet

## Lähteet
Uibopuu

**Uibopuu** on virolainen sukunimi muun muassa seuraavilla henkilöillä: 

* Artur Uibopuu (myös Arthur Uibopuu; 1878–1930), virolainen pankinjohtaja
* Tuuli Reijonen-Uibopuu (1904–1997), suomalainen kirjailija, kriitikko ja toimittaja
* Valev Uibopuu (1913–1997), virolainen kirjailija ja toimittaja
Nakurampa

**Nakurampa** () on muunsukupuolisen mediataiteilija ja tohtoriopiskelija Aku Meriläisen projekti, jossa hän tekee yhdessä valokuvaaja Tuisku Lehdon kanssa eettistä pornografiaa. Meriläisen sooloseksiä sisältäviä kuvia ja videoita julkaistaan Onlyfansissa ja Fanslyssä, ja projektiin kuuluu myös Instagram-tili. 

Projektin tavoitteena on poistaa seksityön stigmaa, haastaa miehisen katseen valtaa pornografiassa ja tuoda monimuotoisuutta siihen, vammaisuus ja heidän seksuaalisuutensa nähdään. Meriläinen itse sairastaa MS-tautia ja kokee itsensä rammaksi. Pornografia on osa hänen rampa-aktivismiaan.

Nakurampa-projekti on osa Meriläisen taiteellisen tutkimuksen tutkimussuunnitelmaa, jonka vapaamuotoinen tutkimusprojektiesittely julkaistiin osana Teatterintutkimuksen seuran julkaisun Näyttämö ja tutkimus yhdeksättä vuosikirjaa.

Nakurampa-projekti alkoi vuonna 2022 ja sille on myönnetty Koneen Säätiön apuraha. Vuonna 2023 Thalia-juhlassa Meriläinen oli mukana vastaanottamassa Vuoden teatteriteko -palkintoa: se myönnettiin rampa associations -työryhmälle Baltic Circle -festivaalille tehdystä teoksesta, jossa Meriläinen ja valokuvaaja Lehto olivat Nakurampa-projektinsa kanssa osa taiteilija Isa Hukan koolle kutsumaa työryhmää*.*

## Lähteet

## Aiheesta muualla
* Verkkosivusto 
* Nakurampa Instagramissa
* Nakurampa-projektin esittely Aku Meriläisen verkkosivuilla